Batecs clàssics literaris, Antoni Janer Archives - Revista Rosita\nArchivos por categoría: Batecs clàssics literaris, Antoni Janer\nLlibre de Mary Beard Leer más →\nLes nostres existències estan presidides pel tòpic literari theatrum mundi (“el teatre del món”). El tòpic va néixer a l’antiguitat clàssica. El filòsof grec Epictet (circa 50- 125 dC), del corrent estoic, ja en parlà en la seva obra Enquiridió o Manual. És famosa la traducció al castellà que en féu Quevedo (1580-1645):\nsolo al autor de la comedia toca.» Leer más →\nrosita revista Publicado en Batecs clàssics literaris, Antoni Janer\t164\tDejar un comentario\nPeter Pan amb rerefons grec\nPeter Pan és un nin de deu anys que no vol créixer i que odia el món dels adults. Per fugir del món real, marxa al fantasiós país de “Mai Més”. Peter Pan agafà el sobrenom del déu més selvàtic de la mitologia grega. No debades, ambdós comparteixen les ànsies de llibertat i ambdós són representats amb una flauta especial.\nPan era el més cèlebre de tots els sàtirs, personatges híbrids -en el seu cas era meitat home, meitat boc. Era fill d’Hermes i de la nimfa Dríops. Quan va néixer, la seva mare s’espantà tant de la seva lletjor que l’abandonà. Hermes, però, el portà a l’Olimp, on es convertí en la riota dels déus. Segons una etimologia popular, com que alegrà el cor de “tots” ells, li posaren el nom de Pan (πᾶν, “tot”). Tanmateix, una altra hipòtesi assegura que el nom li ve perquè representava l’esperit de “tota” la naturalesa.\nrosita revista Publicado en Batecs clàssics literaris, Antoni Janer\t193\tDejar un comentario\nEn aquesta vida, prest o tard podem acabar en la pell d’un heroi tràgic. Aristòtil, en la seva Poètica, defineix la tragèdia com la imitació (μίμησις) d’una acció (πρᾶξις) de caràcter elevat, en un llenguatge bell. La tragèdia naixé dels ditirambes (διθύραμβος) o himnes de caràcter majestuós que es cantaven a les processons dedicades a Dionís. Els seus dansaires es disfressaven de boc perquè creien que el déu es manifestava sota aquesta forma. El mateix Aristòtil volgué veure en aquest fet l’etimologia de la paraula “tragèdia”. Segons ell, el mot significaria “el cant (ᾠδή) del boc (τράγος)”. El que no se sap, però, és si el boc era la víctima del sacrifici o el premi del certamen o competició (ἀγών, d’on tenim agonia, protagonista i antagonista). Leer más →\nÉs un mite que arranca amb la Bíblia. Es tractava del lloc que Déu havia reservat per a l’assentament del poble jueu. En un principi es deia Canaan i, posteriorment, Judea –actualment correspon a territoris compresos entre Israel i Palestina. Era la pàtria d’Abraham i dels seus descendents. Al cap d’un temps, però, els fills de Jacob, per culpa de la fam, s’hagueren de traslladar a Egipte, on patirien l’esclavitud. Leer más →


Reacció (química) i acció (física)\nS'utilitzen reaccions pròpies de la química per provocar una petita explosió i estudiar, en el terreny de la física, la conservació de la quantitat de moviment.\nEls comprimits efervescents en contacte amb l’aigua generen gas diòxid de carboni per una reacció entre un àcid (àcid cítric o tartàric o un fosfat àcid) i una base (generalment l’hidrogencarbonat de sodi). Si tanquem un comprimit amb una petita quantitat d’aigua dins un pot amb un tap que tanqui a pressió, uns instants després de tapar-lo el tap surt disparat per la pressió del gas que s’hi ha format.\nEn aquesta experiència es proposa una manera de mesurar la velocitat a què surt disparat el tap, emprant el principi de conservació de la quantitat de moviment.\nL’experiment es pot emprar com a simulació d’un mètode per calcular la velocitat d’un projectil.\nA la física de batxillerat s’estudia el principi de conservació de la quantitat de moviment. Els exemples d’aplicació que normalment es proposen són diversos, però sempre es parla del retrocés d’un arma en disparar.\nAquest experiment permet trobar la velocitat a què surt un tap col•locat a pressió en un recipient adient, a partir del càlcul de la velocitat amb què retrocedeix un petit carretó on s’ha enganxat el recipient; aquesta velocitat la podem calcular amb les mesures realitzades amb un sensor de distància.\nEl recipient més fàcil d’utilitzar és un dels antics envasos de pel·lícula fotogràfica, , que actualment encara podem trobar. Com a alternativa, també podem utilitzar els envasos d’alguns medicaments, que ens serviran perfectament per fer l’experiment.\nNecessitarem també un carretó lleuger on es pugui enganxar l’envàs, que contindrà una mica d’aigua i un o dos comprimits efervescents.\nLa figura 1 mostra un possible muntatge: s’ha utilitzat un petit vagó d’una joguina (de LEGO) al qual s’ha enganxat amb cola termofusible, , una peça de ferreteria que serveix per unir tubs.\nCal tenir present que és molt important que el vehicle tingui poc fregament i, a més, que disposi d’alguna mena de plataforma per adherir-hi el recipient; en el nostre cas, el carret de pel•lícula de fotografia. Un carretó de la casa PHYWE, , és un dels millors vehicles que es poden utilitzar.\nEl que caldrà mesurar és la massa del tap i la massa del carretó, junt amb el comprimit, l’aigua que hi posarem, l’envàs fotogràfic i el tap. Per fer-ho necessitarem d’una balança amb una sensibilitat de\nFig. 1:vagó LEGO i peça ferreteria per unir tubs de PVC. La peca és FERR PLAST-U32 (diàmetre intern 32 mm). S’hi pot encaixar un envàs de carrets de fotos.\n: massa del conjunt carretó + envàs + tap + comprimit + la quantitat d’aigua que hi posarem.\n: massa del tap.\n: velocitat a què retrocedeix el carretó (que calcularem a partir de les mesures realitzades amb un sensor de distància).\n: velocitat inicial amb què surt disparat el tap.\nConfiguració del sensor de distància per l’equip MultiLab – MultiLog:\nFreqüència de captació: mostres per segon\nTemps: cal deixar un temps de captació d’un parell de minuts aproximadament.\nNota: el temps que tardarà el tap a sortir disparat depèn de diverses variables: la temperatura de l’aigua, la quantitat d’aigua, el tipus de comprimit efervescent, el model d’envàs... A l’annex 1 trobareu un gràfic del temps que tarda a saltar el tap en funció de la temperatura d’ d’aigua en què hi ha un comprimit d’Efferalgan dins d’un envàs de pel•lícula Kodak.\nAbans de fer l’experiment, els estudiants han raonar de quina manera, a partir del gràfic del moviment del carretó, poden calcular la velocitat en els primers instants en què aquest es mou després que surti el tap. També han d’explicar com aplicaran el principi de conservació de la quantitat de moviment per calcular la velocitat inicial del tap.\nGuia de l'estudiantat\nUna manera de trobar la velocitat del projectil que dispara un arma és fer impactar el projectil en una massa coneguda i mesurar la velocitat a què es comença a moure la massa juntament amb el projectil incrustat.\nL’experiment que muntem és un model diferent. El dispositiu que es dispara està muntat en un petit vagó, que retrocedirà quan surti el projectil.\nEn el nostre cas, per comoditat, el projectil és el tap d’un envàs. El tap sortirà propulsat per l’expansió del gas que es genera en la reacció química que es produeix quan es posa un comprimit efervescent en aigua.Observeu el muntatge en la figura 3.\nSi el conjunt que es pot moure té un fregament molt petit, podem considerar-lo com un sistema aïllat, en el qual es conserva la quantitat de moviment total.\nAnomeneu la massa del conjunt en repòs abans de disparar; , la massa del projectil i , la velocitat de sortida del projectil.\nEscriviu, per a aquest sistema, l’equació de conservació de la quantitat de moviment.\nQuines magnituds caldrà mesurar si volem trobar la velocitat a què surt disparat el projectil?\nUn sensor de posició ens permetrà obtenir el gràfic posició-temps del carretó quan retrocedeix.\nSi teniu el gràfic posició-temps del moviment del carretó, com podeu calcular la velocitat en els primers instants en què el vehicle es comença a moure?\nEscriviu ara quines magnituds caldrà mesurar per poder fer els càlculs.\nRaoneu si es conservarà l’energia mecànica del sistema.\nUn cop fetes les mesures, expresseu la velocitat a què surt el tap en km/h.\nEn aquest experiment, el tap i el carretó s’han mogut en la mateixa direcció, canviarien els resultats si en lloc de sortir el tap en direcció horitzontal, sortís amb un cert angle respecte de l’horitzontal? Expliqueu-ho.\nSuposeu que el tap surt sempre a la velocitat que heu calculat.\nPer a les mesures de , i que heu trobat, quina seria la velocitat de retrocés del carretó si l’angle de sortida del tap fóra de ?\nPodem considerar el tap com una massa que descriu una trajectòria parabòlica. Suposant que el fregament amb l’aire és negligible, a quina distància cauria en un llançament de ?\nObserva la fotografia d’un arma emprada en la Primera Guerra Mundial (1914 - 1918) per l’exèrcit alemany. A més de poder transportar el canó per ferrocarril, quan disparava calia emprar un bon sistema de frenada. Pots explicar per què?\nEscriviu, per aaquest sistema, l’equació de conservació de la quantitat de moviment.\nLes masses del projectil i del vagó i la velocitat de retrocés del vagó\nEn el gràfic, caldrà trobar la derivada (el pendent) en els primers instants del moviment.\nLes masses del tap i del conjunt del vagó amb el tap, el comprimit i l’aigua.\nTambé haurem d’obtenir el gràfic posició-temps del moviment o, com a alternativa, mesurar la distància que recorre el carretó fins que s’atura i el temps que tarda a fer-ho.\nNo es conservarà l’energia mecànica perquè hi ha una explosió.\nPer a comprimits de la marca Efferalgan, amb d’aigua, el gràfic que s’obté és:\nFig.5: Gràfic de la posició( ) en funció del temps( ) del carretó just després de l'explosió, utilitzant comprimits de la marca Efferalgan i amb un volum d’aigua d’\nL’equació de la recta és: . Així doncs la velocitat de retrocés és de .\nFent el canvi d’unitats, això dóna una velocitat del tap de .\nAquesta velocitat depèn de molts factors. Caldrà mesurar-la per a una determinada marca de comprimits efervescents i d’altres factors: tipus d’envàs…\nLa velocitat de retrocés seria inferior.\nLa velocitat s’ha de calcular quan es coneixen les masses MC i mt i s’ha d’agafar el component horitzontal de\n( és el mòdul de la velocitat inicial del tap)\nPodem considerar el tap com un massa que descriu una trajectòria parabòlica. Suposant que el fregament amb l’aire és negligible, a quina distància cauria en un llançament de ?\nEmprant les equacions del moviment parabòlic i orientant els eixos de coordenades de manera que el punt on cau el tap és :\nFig.6: Gràfic del temps que triga a sortir disparat el tap d’un envàs de pel•lícula fotogràfica en funció de la temperatura de l’aigua, per a comprimits de la marca Efferalgan i amb un volum d’aigua d’\nLes equacions químiques que corresponen a la reacció que genera el gas són:\nL’àcid cítric es dissocia en contacte amb l’aigua:\nL’hidrogencarbonat de sodi es dissocia en contacte amb l’aigua:\nEls ions i reaccionen (neutralització) i es forma el gas diòxid de carboni:\nAltres possibles muntatges:\nA la figura 7 es mostra com podeu enganxar la peça de ferreteria en un angle de , de manera que es pot disparar en horitzontal i en un angle de .\nA la figura 8, en lloc de la peça FERR PLAST-U32 s’han muntat unes guies d’alumini que permeten subjectar l’envàs de fotos amb l’avantatge que les guies es poden inclinar en diferents angles, tal com es veu en les figures de sota.\nA les figures 9,10 i 11, en lloc de la peça FERR PLAST-U32 s’han muntat unes guies d’alumini que permeten subjectar l’envàs de fotos amb l’avantatge que les guies es poden inclinar en diferents angles.


Aleix Sarri - Sobre Eslovènia i la grandesa dels petits estats | RubiTV.cat\nper Aleix Sarri, 14 de desembre de 2018 a les 20:00 |\nLa interpretació segons la qual Eslovènia va obtenir la independència mitjançant la violència no té cap fonament real i denota ignorància dels fets. Milan Kucan, pare de la independencia i President d’Eslovènia, 1990-2002.\nEl discurs de Pedro Sánchez quasi amenaçant amb un nou 155 i el correu de la dona forta del PSOE al Parlament Europeu justificant la presó de Forcadell marquen un punt d'inflexió a la política espanyola sobre Catalunya. A la primera sotragada amb l'auge de VOX, el PSOE ha preferit retornar a la via autoritària de la tardor passada.\nParal·lelament, la polèmica sobre la via eslovena ha acaparat tota l'atenció. Malgrat que la visita del President Torra va ser obviada pels mitjans estatals mentre va durar (que el govern català fos rebut per un cap d'estat era massa per al cor patidor de certa audiència), la campanya orquestrada per crear un fals relat de violència ha estat notable. L'oligopoli mediàtic al servei del centralisme espanyol ha funcionat de meravella amb la via eslovena, la seva harmonia amb el discurs del bloc del 155 ha estat total.\nEn realitat, la criminalització de la independència eslovena per fer mal a l'independentisme català ha estat tan exitosa i completa que ha provocat un conflicte diplomàtic amb el país centre-europeu (mal anomenat balcànic). Els insults del bloc del 155 contra Eslovènia i el president Torra només han fet augmentar la, ja gran, simpatia que el poble eslovè sentia per Catalunya.\nÉs natural, qualsevol ciutadà informat i no acomplexat per dècades de franquisme i submissió autonomista s'haguera molestat profundament per asseveracions tan odioses com les que ha fet tot polític i mitjà del bloc del 155. Per exemple, un diputat del Parlament eslovè m'escrivia aquests dies indignat i donant suport al desig de tants catalans de tenir un Estat independent i em deia "vosaltres simplement no voleu viure sota la llei de la violència". No es podria descriure millor.\nRecordar que la violència la va exercir l'exèrcit iugoslau contra el poble eslovè que s'havia autodeterminat pacíficament potser ha acabat servint per a interioritzar de nou que la culpa de la violència és de qui l'exerceix, no de qui la pateix. El violent no és qui s'autodetermina pacíficament i democràticament, sinó qui obsessionat amb la integritat territorial utilitza la força per aturar-ho.\nNo és casualitat que una gran majoria dels estats autoritaris del món siguin estats grans. Si són democràtics, com més augmenta el nombre d'estats al món, més disminueix la conflictivitat. Hi ha 120 estats reconeguts a l'ONU que tenen menys de 5 milions d'habitants, i seria interessant analitzar de quantes guerres són responsables ells i de quantes ho són els admirats estats "grans".\nEl desenvolupament d'una lliga d'estats petits que s'uneixen dins la UE per fer front a l'hegemonia franco-alemanya és un pas positiu en aquest sentit. Fa por pensar que la solució de Macron i Merkel pels problemes d'Europa sigui crear un exèrcit comú i no una reforma democràtica a fons. Una redistribució del poder dels estats que els federalitzi o faciliti les secessions està fora del mapa, tot i que seria la solució més pràctica per a evitar que moltes regions europees s'arruïnin en mans de les seves capitals. En un món globalitzat, l'obsessió centralista no només és un niu de corrupció i aniquilació cultural de les minories, sinó també la ruïna de les regions.\nSi el centralisme de Londres ha provocat (en part) el Brexit, els gillet jaunes són els fills esperables d'un jacobinisme francès que vol convertir París en Washington i Silicon Valley, tot alhora. És més urgent que mai que es tradueixi al català l'obra completa de Christophe Guilluy.\nTornant al principi, gràcies al debat sobre Eslovènia, un dels darrers tabús de l'autonomisme s'ha trencat: qui és responsable de la violència és qui la promou i no qui la pateix. No s'hi valen equidistàncies entre els qui promouen l'autodeterminació pacífica dels pobles i els qui la reprimeixen.\nL'autoritarisme en els estats grans o amb greuges històrics creix a Europa mentre els estats petits creen una xarxa basada en la prosperitat i la democràcia. Ahir estava al Sud-Tirol, i mentre els polítics locals negaven voler la independència, se'ls veia a la cara la recança per l'augment del populisme contra la immigració. Saben que quan certs polítics es cansin de parlar de murs, giraran el cap i seguint la via espanyola reprimiran minories nacionals com els sud-tirolesos. Potser llavors molts europeus entendran millor l'1 d'Octubre i la via catalana: democràtica, no violenta i amb voluntat de diàleg, però, si cal, unilateral. Potser s'entendrà que contra l'autoritarisme i els abusos de poder el millor dic són els petits estats.\nMulticulturalitat=mort de les nacions\nPer Fartdetot el 25 de febrer de 2019 a les 17:22\nL'invent neoliberal de la multiculturalitat, ideat per a què acceptem l'arribada massiva de mà d'obra barata, és només una altra manera de diluir i aniqular les identitats nacionals. Una Catalunya independent amb un09% d'immigrantsno serà Catalunya, diguin el que diguin els multicultis txupiguais.\nCal posar-se a treballar!\nPer Africà el 15 de desembre de 2018 a les 20:06\nEl problema, Sr. Sarri, és que a Eslovènia van votar el 95% dels eslovens i d'aquests, el 93% van votar a favor de la Independència. Això, segons el meu pare, desmonta qualsevol argument a favor de la via eslovena. Quimet i companyia, poseu-vos a treballar!!!\nLa grandesa dels estat étnicament purs\nPer Quin País! el 15 de desembre de 2018 a les 16:23\nEslovènia, com Dinamarca, com Noruega, com Finlàndia, com tots aquests paísos amb qui tant agrada comparar-se, tenen un detall en comú: son petits i étnicament força homogenis, i quan hi ha minories, tenen el costum d'haver-les tractat molt malament en el passat. Son paísos que no tenen res a veure amb la Catalunya mestissa, barrejada de sangs i cultures, que tenim ara com ara. Tret que el pla sigui "netejar" Catalunya desprès de la independència, aquest país nostre mai no serà com aquells en qui ens enmirallen. I si la idea es, precissament, "netejar" Catalunya (per exemple, de castellans), aleshores ja s'hi poden posar fulles.


Nou portal de dades obertes: Girona Open Data (GOD) – Consorci AOC\nNou portal de dades obertes: Girona Open Data (GOD)\nL’Ajuntament de Girona ha creat el projecte Girona Open Data (GOD), que té com a objectiu posar a disposició de les persones o de les empreses, sense restriccions de drets d’autor, copyright, patents o altres mecanismes de control, dades de caràcter públic existents en els sistemes informàtics de l’Ajuntament.\nLes dades procedeixen de diferents àrees o serveis i estan agrupades en forma de catàleg. Les dades estan disponibles en diferents formats estandarditzats, de manera que es poden reutilitzar fàcilment.\nAmb la llibertat d’accés a la informació pública l’ajuntament de Girona té la voluntat d’avançar cap a la governança oberta, basada en els valors de transparència, participació, servei i eficiència.\nEl projecte Girona Open Data és una iniciativa que forma part del portal Govern Obert de l’Ajuntament de Girona. Aquest portal té com a objectiu fomentar la transparència de l’Administració, donar més informació a la ciutadania i a promoure’n la participació.


Necessites una planta entapissant que produeixi gran quantitat de flors durant la primavera? Llavors ja pots deixar de buscar, la Cerastium tomentosum és ideal per a tu. Aconsegueix només els 20 centímetres d'altura, però durant l'estació més acolorida de l'any les seves fulles queden gairebé completament ocultes pels seus blancs pètals.\nL’ arrufat del presseguers ( Taphrina deformans) és una de les malures més habituals d’aquest fruiter d’ós. La solució no és complicada, es tracta de prevenir l’atac del fong coneixent el moment de risc.\nEl primer que podem pensar del gènere de les crucíferes o Brassicàcia és la coliflor i el bròcoli. No obstant això, aquesta important família alberga un gran nombre de plantes (més de 3700 espècies) entre les quals s'inclou el gènere Iberis i el seu principal representant: Iberis sempervirens.


Com a casa, res!: BRIOIX ( de Julia Child)\nDesprés de veure la película, em vaig quedar amb les ganes de fer alguna cosa de la Julia Child, buscant vaig trobar aquests brioixos a PetitChef. S'han de millorar!. Els vaig fer omplint papers de magdalena, i crec que el mateix pes de la massa, va donar de sí el motlle i no van pujar tant, tornaré a provar en un motlle rígit, perquè el gust és molt bo! Amb melmelada, casolana, o xocolata estan boníssims!\nBRIOIX DE JULIA CHILD\n85 ml de llet calenta\n20 g de llevat fresc o 75 g de llevat sec\n360 g de farina (posem repartida en dos bols amb 180 g de farina a cadascun)\nPer a la massa del brioix:\n4 ous (petits i batuts)\n180 + 20 g de farina aproximadament\n170 g de mantega a temperatura ambient\n2 culleradetes d’extracte de vainilla líquida\nPer pintar els brioixos abans d’enfornar:\nSucre en gra o ametlles, avellanes o nous picades.\nEn la cubeta de la panificadora posem la llet tèbia, hi desfem el llevat, afegim l’ou (sencer) i 180 g de farina, amassem 5 minuts, hi afegim els altres 180 g de farina en forma de pluja, jo ho vaig fer amb el tamís, d’aquesta manera evitarem que es facin grumolls, NO BARREGEM, deixem reposar 30-40 minuts dins la cubeta de la panificadora, està llesta quan la massa hagi doblat el seu volum i la farina que la tapa es vagi asclant.\nMassa del brioix\nAboquem damunt la massa mare el sucre, la sal, els 4 ous batuts i la farina, amassem durant 25 minuts (la meva panificadora el programa d’amassar dura 15 minuts, per tant vaig haver de programar una segona vegada i parar-la als 10 minuts). Si la massa no es desenganxa de les parets, podem anar afegint una mica de farina (dels 20 g més que hem posat a ingredients). Passat aquests 25 minuts anem afegint la mantega, que l’haurem tallat a daus, poc a poc, fins que no s’ha incorporat la que hem posat no continuem afegint-n’hi. Deixem reposar la massa (jo la vaig passar en un bol gran) tota la nit o mig dia a la nevera. Jo la vaig deixar tapada dins del forn (apagat!) durant 3 hores i gairebé vessava! Per tant veig continuar. Queda una massa enganxosa, la manera és sucar-nos les mans amb oli i anar agafant trossets de massa i fer muntanyetes sobre paper de forn o bé posar-ho en motlles de magdalenes. Jo vaig fer servir motlles de magdalenes.\nDeixem reposar durant una hora. Passat aquest temps els pintem amb l’ou batut amb sucre i per sobre tirem més sucre, o bé la nou, avellana picades.\nCoem a 180º, amb el forn preescalfat, durant 15 o 20 minuts.


Tomás Satoransky, el base que es va cansar de portar motxilles de Nemo (Àlex Gozalbo)\nTomás Satoransky obté el reconeixement a la seva progressió\n4 min. Barcelona 12/09/2019 19:09\n651x366 Tomás Satoransky, base de la selecció de la República Txeca, aixecant els braços. / ALY SONG / REUTERS Tomás Satoransky, base de la selecció de la República Txeca, aixecant els braços. / ALY SONG / REUTERS\nTomás Satoransky va coincidir amb Diego Ocampo al CB Sevilla, equip a través del qual va aterrar a la Lliga Endesa, i des d’aleshores el jugador txec manté una gran relació amb el tècnic gallec. Juan Llaneza, actual director de scouting del Barça, va ser el responsable de reclutar Satoransky per al conjunt sevillà. Aquest estiu, abans de concentrar-se amb la seva selecció, el jugador va rebre la visita d’Ocampo a la República Txeca per treballar amb ell. “És l’entrenador que més m’ha marcat i que més em coneix”, confessa. Ocampo va ser un dels primers en adonar-se de les capacitats del jugador, que en un tres i no res va fer el salt a la NBA: “A l’hora de valorar-lo no n’hi ha prou amb les estadístiques, cal veure els partits per apreciar com ajuda els companys i el que aporta al grup”, recorda l’actual preparador del filial blaugrana.\nL’adaptació de Satoransky a la vida nord-americana no va ser senzilla i el texc va patir tot tipus de novatades. Quan va aterrar als Washington Wizards, els companys més veterans el van fer anar a entrenar amb motxilles de Pixar, Dory i Nemo. “Pensava que l’hauríem de dur només uns mesos, però es va allargar tot el curs”, recorda. Entendre els rols va requerir un cert temps per a un rookie amb ganes de competir. “Un dia jugava, ho feia molt bé, i l’endemà no sortia ni de la banqueta”, explica. Després de tres temporades a la capital, Satoransky jugarà la pròxima temporada als Chicago Bulls. El base, que va signar un contracte de 30 milions de dòlars i tres anys de durada, ha aprofitat l’estiu per millorar alguns aspectes del seu joc, com el tir o el rebot, i enfortir-se físicament. El director de joc va visitar el NextMVP de Badalona, un centre d’entrenament i tecnificació pel qual han passat diferents estrelles de la NBA.\nLa cinquena plaça, a tir\nUna de les passions de Satoransky, que quan és als Estats Units segueix l’actualitat del Barça i del Betis i que es declara fan de Luka Doncic, és la del menjar gurmet. La seva parella és propietària d’un restaurant.\nSatoransky és un dels grans noms propis d’aquesta Copa del Món. Dimecres es va quedar a un rebot d’aconseguir un triple-doble (13 punts, 13 assistències i 9 rebots). L’exhibició individual, però, no va servir per evitar l’eliminació contra Austràlia, i el combinat de la República Txeca es va quedar fora de la lluita per les medalles. Després de la victòria d’ahir contra Polònia (84-94), el combinat entrenat per Ronen Ginzburg es jugarà la cinquena plaça del campionat demà contra Sèrbia. Satoransky, que va sumar 22 punts i 12 assistències, arriba en forma a un partit que serà seguit amb molta atenció pels aficionats txecs.\nLa Copa del Món té bases d’un gran nivell, com Ricky Rubio o Patty Mills, però els Chicago Bulls estan encantats amb la versatilitat de Satoransky. “El tema de Sato és que pot jugar d’ u, de dos o de tres. Pot jugar a la posició d’aler i controlar la pilota i dirigir com un base. Pot defensar jugadors de les tres posicions. Necessitàvem flexibilitat i polivalència i això és el que està oferint a la Copa del Món. Entén bé el bàsquet. Tira la pilota endavant molt bé i pot iniciar les transicions amb molta velocitat”, opina Jim Boylen, entrenador dels Chicago Bulls. El tècnic també valora la personalitat del jugador txec, que s’ha guanyat un gran prestigi a la NBA. “Ell sap que jugarà perquè no té por. Hi ha jugadors en aquesta lliga que tenen por de competir. Ell no. Quan salta a la pista té clar què ha de fer”, afegeix. Joe Cowley, periodista especialitzat del Chicago Sun-Times, considera Satoransky com el fitxatge més il·lusionant dels Chicago Bulls, una franquícia en reconstrucció.\nEspanya juga les semis contra Austràlia\nLa selecció espanyola disputarà aquest divendres (10 hores, Cuatro i DAZN) la primera semifinal de la Copa del Món contra Austràlia. “Realment aquest grup ha sabut tenir molta capacitat d’aprenentatge, de competir amb molta valentia i molta cohesió. Són valors que, això sí, ens acompanyen des de sempre, tot i que cada any amb una versió clarament diferent”, assegura Sergio Scariolo. Independentment del que passi avui i diumenge, Espanya té assegurada la seva presència als Jocs Olímpics de Tòquio 2020. La segona semifinal enfrontarà l’Argentina i França (14 hores, Cuatro i DAZN), els dos conjunts que van donar la sorpresa eliminant Sèrbia i els Estats Units en l’eliminatòria de quarts de final.\nEl BOE publica l'ordre que obliga a confinar Madrid


Fantàstic pis totalment reformat de 3 dormitoris dobles en venda en una planta alta d'una bonica finca senyorial situada en una zona privilegiada de Barcelona.\nAquest fantàstic pis reformat se situa en una planta alta d'una preciosa finca senyorial a la mateixa avinguda Diagonal, al costat de la plaça Francesc Macià. L'habitatge disposa d'una superfície de 133 m², amb les zones de dia i de nit ben diferenciades.\nD'una banda, un rebedor ens condueix a la zona de dia, que gaudeix de molta llum natural i sol directe. Es compon d'un gran espai diàfan amb grans finestrals amb vistes obertes a l'avinguda Diagonal. Presenta una distribució totalment oberta amb un lluminós saló-menjador i una cuina americana totalment equipada, amb una península amb fogons i placa d'inducció.\nLa zona de nit consta d'una part central on trobem un dormitori doble amb el seu bany complet privat i el seu vestidor, així com altres dos dormitoris dobles que comparteixen un bany complet amb plat de dutxa.


Endavant (OSAN) Tarragona: [Opinió] Un nou estat dins la Unió Europea és la mateixa merda\n[Opinió] Un nou estat dins la Unió Europea és la mateixa merda\nArticle de Jordi Romeu\nHi ha dos tipus de nacions enfrontades dins de cada nació, tenen interessos oposats, la nació burgesa i la nació treballadora. La burgesia vol que les fàbriques, els rius, la terra, les botigues i fins i tot les persones d’una nació siguin seves i treballa per mitjà de l’estat perque així sigui. En canvi la nació treballadora és aquella que lluita per conquerir temps de llibertat robant-lo al temps d’explotació assalariada, lluita per conservar el territori, per tenir i millorar els seus hospitals, les seves escoles, els seus cossos,… per a que les persones i el seu treball reverteixin en la humanitat i no en el capital, per això necessiten el seu propi estat, l’estat obrer. Els dos projectes de nació són antagònics i estan en una lluita a mort entre ells, però en la realitat no se’ns presenten diferenciats, sinó que la ideologia de la classe dominant s’encarrega de mostrar-nos la societat com un bloc homogeni. El panorama encara es complica més quan aquest poble pateix una invasió extrangera, un desastre natural,… En temps de crisi la burgesia no té més remei que tolerar certes disfuncions del seu sistema perfecte, per això proposa estupideses que malauradament funcionen com maratons per la pobresa, ILP’s perque no hi hagi desnonaments, alimenta la Creu Roja,…\nLa burgesia utilitza el mateix poble, al qui oprimeix, per al seu projecte. Li fa dansar el que calgui. No només pagant-li molles per a enriquir-se mentre li fa fer qualsevol tipus de feina, sinó que arriba a extrems d’enviar treballadors i treballadores a la mort per mantenir els seus interessos, ja sigui contra Lluis XVI, Guillem I, Che Guevara o Saddam Hussein.\nLa burgesia espanyola va treure al carrer les seves masses d’aturats i desnonats, no pas per cremar bancs i banquers, sinó per celebrar que la selecció espanyola de futbol havia guanyat el mundial. El mateix farà l’església catòlica aquesta setmana santa, que mobilitzarà la gent no pas per a defensar els seus interessos objectius, sinó per mantenir-los estupiditzats en l’opi alienant de la religió. La burgesia catalana ens fa sortir al carrer a defensar els seus interessos nacionals, disfressats de nostres, per oblidar les retallades socials i laborals que ells ens han i segueixen imposant. No tota manifestació de gent mobilitzada és per beneficiar objectivament els interessos del poble treballador, hi ha i hi ha hagut manifestacions a favor de la reacció, com el feixisme.\nEl mateix farà la burgesia catalana per treballar pel seu projecte nacional, mobilitzar el poble. L’ANC, utilitzarà el poble i disfrassant-se de neutral i sota la màscara de defensar els interessos objectius de TOTS els catalans i catalanes, i no només de la nació burgesa, farà fer una cadena humana al conjunt dels explotats el proper 11 de setembre. Cal que la nació treballadora, i sobretot les organitzacions revolucionàries, no es deixi arrossegar pels interessos de la nació burgesa; que no ens dissolguin en una nebulosa informe. Cal que visulaitzem que hi ha dues nacions enfrontades. Cal recordar la història i el paper que van tenir les classes dominades i dominants en cadascuna de les nacions agredides: la invasió romana de Jerusalem al 66 de la nostra era, el XVIII Brumari de Lluis Bonaparte, l’Irlanda de 1916-1922, la invasió japonesa a Xina als anys 30,…\nPartir d’una comunitat autònoma espanyola i voler-la independent només políticament esquartera de nou els Paisos Catalans a part que demostra que pensem en paràmetres de l’invasor. Si tant anhelem un territori independent per on suposadament construir uns futurs Països Catalans podriem començar per Andorra. Ser independents de l’estat espanyol per passar a ser un nou estat sotmès a la Unió Euopea és la mateixa merda.\nPer Endavant Tarragona a 14:54\nEtiquetes de comentaris: Estat propi, Jordi Romeu, nació, Opinió, Unió Europea


Avui dia no només nosaltres sinó la majoria de botigues venen la tripa ja neta. Però sempre hi ha clients aprensius, que la volen encara més neta. Doncs poden fer el que feien les àvies.\nPrimer caldrà que la posin en remull una estona. Com que ja està neta, amb una hora i anar canviant l'aigua de tant en tant ja n'hi haurà prou. Després caldrà ficar-la una estona amb aigua freda, amb vinagre i sal i anar canviant l'aigua.\nEl pas següent és respallar-la, que us podeu estalviar perquè la tripa que venem avui ja no té bava. Però si sou primmirats de mena, l'haureu de respallar per les dues cares i tornar-la a rentar amb aigua fresca.\nTant si la respalleu com si no, després s'ha d'escaldar, de 6 a 8 minuts, escórrer i tornar-la a renta amb aigua fresca. I ara sí, ja està a punt per tallar-la. Primer a tires i després a trossos. I cap a l'olla.\nSi feu servir una olla ràpida, amb una hora i mitja ja en tindreu prou perquè quedi al punt i la pugueu afegir al guisat.


Metrovalencia facilita l’accés a l’Exposició del Ninot 2021 instal·lada per primera vegada a La Marina de València | Notícies Dígitals\nMetrovalencia facilita l’accés a l’Exposició del Ninot 2021 instal·lada per primera vegada a La Marina de València\n16/07/2021 exposició del ninot, metrovalencia\nFerrocarrils de la Generalitat Valenciana (FGV) facilita des de les parades de l’tramvia Grau-Canyamelar i Marina Reial de Metrovalencia l’accés a l’Exposició de l’Ninot 2021, instal·lada per primera vegada a l’espai cultural La Base de la Marina de València.\nLa mostra s’inaugura oficialment el divendres 16 de juliol, a les 19 hores, i està previst que es tanqui a el públic els dies 31 d’agost, en l’apartat infantil, i l’1 de setembre per a la resta de figures.\nLes parades de Grau-Canyamelar i Marina Reial pertanyen a la Línia 6 (Tossal de l’Rei / Maritím-Serrería) i 8 (Marítim-Serradora / Marina Reial) respectivament. Per enllaçar amb aquestes parades des de les Línies 5 (Aeroport / Marítim-Serradora) i 7 (Torrent Avinguda / Marítim-Serradora) de la xarxa de metro a necessari realitzar transbordament des de la pròpia estació d’intercanvi de Marítim-Serradora.\nLes tres línies de tramvia en servei de Metrovalencia (4, 6 i 8) compten amb parades properes a la façana marítima de la ciutat que permeten que prop de 200 serveis diaris facilitin l’accés a aquesta zona des de primera hora del dia fins al vespre.\nEl servei que ofereix Metrovalencia amb direcció a les platges compta amb freqüències de pas que oscil·len entre 5 i 10 minuts, en els principals trams de la xarxa tramviària i hores de major afluència.\nA la platja, amb metro i tramvia\nL’empresa pública de la Generalitat ha llançat una campanya per promocionar l’ús d’aquests serveis de Metrovalencia en trens, estacions, web i xarxes socials. ‘A la platja, amb metro i tramvia’ té com a objectiu incentivar sobre les possibilitats que ofereix FGV per accedir de manera còmoda a la platja.\nLes persones que desitgin ampliar la informació d’aquests o altres serveis poden trucar a el telèfon 900 46 10 46 d’Atenció a l’Client de Metrovalencia. Aquesta informació també està disponible a la pàgina web (consultar aquí) i en xarxes socials @metrovalencia i al facebook / metrovalencia.fgv.\n← Parlem i desmentim bulos Divendres 16 de juliol de 2021\nSanitat redueix en 8 dies la demora per a una intervenció quirúrgica a la Comunitat Valenciana durant l’últim mes →


Alerta per fortes nevades al Pirineu Occidental sobretot a partir d’aquest dimecres a la tarda – elgarrotxi.cat\nAlerta per fortes nevades al Pirineu Occidental sobretot a partir d’aquest dimecres a la tarda\n24 febrer, 2015 Redacció GARROTXA 0\nProtecció Civil ha activat en la fase d’alerta del pla especial per nevades a Catalunya Neucat per la previsió de fortes nevades aquest dimecres al Pirineu, sobretot l’occidental. En aquesta zona es pot acumular més d’un metre de neu. En aquest sentit, el perill d’allaus augmentarà a l’Aran-Franja Nord de la Pallaresa i per aquest motiu Protecció Civil ha activat la prealerta del pla Allaucat. Davant aquest episodi de meteorologia adversa per als propers dies al Pirineu, Protecció Civil ha demanat molta precaució en la mobilitat i les activitats en zones de muntanya.\nSegons indica el Servei Meteorològic, la nevada ja va començar aquest dilluns i s’ha de mantenir durant tot aquest dimarts sobretot al Pirineu Occidental, però de cara a la propera matinada i aquest dimecres s’intensificarà en aquestes comarques i també s’estendrà a altres punts del Pirineu també oriental.\nLa cota de neu començarà al voltant dels 700 metres i al llarg del dia anirà pujant fins als 1.200 metres. En aquesta cota es podran superar els 50 centímetres de neu i per sobre de 1800 metres es podran acumular gruixos de més d’un metre. A causa del fort vent es produirà el fenomen del torb. Segons el Servei Meteorològic, la nevada intensa es mantindrà almenys fins dijous.\nProtecció Civil recomana molta prudència en els desplaçaments i les activitats a les zones de muntanya i ha puntualitzat que la neu acumulada podria dificultar l’accés a alguns nuclis d’alta muntanya, amb la qual cosa es recomana que els ciutadans també estiguin preparats a casa.\nRatxes de vent de més de 90 km/h\nA banda de la neu, l’altre protagonista és el fort vent, que bufarà aquest dimarts a la meitat sud i nord del país, i la propera matinada i demà es restringirà, tot i que amb més intensitat, a les zones del Pirineu, Prepirineu i extrem sud. Les ventades fortes es mantindran com a mínim fins dijous i podran superar els 90 km/h i les comarques amb més probabilitat de vent intens són la Val d’Aran, Alta Ribagorça, Pallars Sobirà, Alt Urgell, Cerdanya i Ripollès. També podrà ser intens al Pallars Jussà, Solsonès, Berguedà, Alt Empordà, Baix Camp, Montsià, Baix Ebre i Terra Alta. El vent bufarà de component nord i oest, i les ratxes màximes s’assoliran a cotes altes. Protecció Civil manté activada la prealerta del pla Procicat per fortes ventades.\nFort perill d’allaus\nCom a conseqüència de la nevada i el fort vent, l’Institut Cartogràfic i Geològic de Catalunya (ICGC) ha indicat que per demà incrementa el perill d’allaus a fort (4 sobre 5) a l’Aran-Franja Nord de la Pallaresa i marcat (3) a tota la resta del Pirineu.\nEs preveu que puguin caure plaques de vent al pas d’una persona en les orientacions sud i est, i també a les obagues arrecerades. Les allaus poden caure fins i tot de forma espontània conforme vagin augmentant les acumulacions i també amb la pujada de cota prevista durant la segona meitat del dia de demà. Per aquest motiu, Protecció Civil ha activat la fase de prealerta del pla Allaucat.\nEl desgel i la pluja abundant incrementaran els cabals\nEl Servei Meteorològic també ha emès un avís per acumulació de pluja aquest dimecres i dijous al Pirineu Occidental a les cotes més baixes de la zona. La pluja abundant afegida al possible desgel podrà fer que s’incrementi el cabals dels rius a tota la conca del riu Ebre, tant a la seva capçalera com als cursos baix i mitjà. En aquest sentit, Protecció Civil ha activat la prealerta del pla Inuncat.\nEls rius de les comarques de la Val d’Aran, Alta Ribagorça i Pallars Sobirà podrien ser els més afectats per aquestes pluges i aquest desgel, entre aquests el Garona, la Noguera Pallaresa, Noguera Ribagorçana i els seus afluents sobretot els torrents. Protecció Civil recomana que no se circulai els propers dies a prop de les lleres i que s’extremi prudència en les activitats esportives als rius.\nProtecció Civil ha demanat als municipis de la zona que segueixin l’evolució del cabal dels rius per detectar possibles nivells de perill, tant a l’entorn dels torrents i rius de muntanya com de l’Ebre i els seus afluents.\nEn aquests moments els cabals dels embassaments de la conca de l’Ebre són de 1.395 m3/s a Flix, 1.450 m3/s a Mequinensa, 1.400 m3/s Riba-roja i 7 m3/s a Torrassa.\nJutgen dos germans s’enfronten a 17 i 4 anys de presó per elaborar i difondre pornografia infantil\nEl 6é Carnestoltes Popular d’Olot es consolida tot i les prohibicions de l’Ajuntament


10 Activitats per un planeta sense contaminació atmosfèrica | Sostenible\nDóna’m un respir és una activitat de la Guia Hàbitat d’Ersilia. Es tracta d’un joc de simulació on els participants van agafant peces que simulen l’aire que respirem. Aquest aire pot ser net i saludable o pot ser tòxic, en funció de les condicions de contaminació. D’aquesta manera, tot jugant, anirem entenent la importància que té la qualitat de l’aire per a la nostra vida, identificant substàncies tòxiques que respirem cada dia, i valorar les conseqüències que això pot tenir per a la nostra salut. Hi poden jugar infants de 4 a 12 anys.\nQuin horror, quanta contaminació és una activitat de l’Associació Mundial d’Educadors Infantils. Es tracta d’un experiment per estudiar la qualitat de l’aire del nostre entorn. Farem un dibuix en una cartolina. Pot ser un dibuix col·lectiu o individual, però que quedin zones blanques. Col·locarem objectes a sobre com taps d’ampolla o tapes de cassoles. Després, lla deixarem a l’aire lliure, sota un porxo o alguna protecció de la pluja i el sol directe. Ho deixarem reposar uns dies sense tocar les tapes en cap moment. El nombre de dies dependrà del grau de contaminació del nostre entorn. Després mirarem què ha passat,… ha quedat una marca blanca allà on hi havia les tapes?\nAquesta activitat la proposem a partir de 3 anys però es pot dur a terme amb infants i joves de totes les edats. Per educar i crear consciència respecte què podem fer per millorar la qualitat de l’aire, una manera molt clara i directa és fent de jardiners i jardineres nosaltres mateixos, no? Abans de realitzar la plantada d’arbres i plantes al pati podem explicar de manera molt sintètica com les plantes ajuden a netejar l’aire de CO2 i a més a més ens aporten ombra, salut, benestar, i enriqueixen la biodiversitat del pati. Aquesta activitat pot formar part del projecte de millora del pati de l’escola. Aconseguirem transformar-lo en un jardí purificador de l’aire?\nÉs brut l’aire que respirem? És una seqüència d’activitats didàctiques elaborades pel Departament d’Educació de la Generalitat de Catalunya amb la intenció de promoure la reflexió i l’esperit crític envers la contaminació atmosfèrica, les seves causes i conseqüències. A partir dels coneixements previs dels nens i nenes, de la lectura d’articles i d’activitats d’experimentació anirem descobrint com és l’aire, què és a contaminació i què podem fer per millorar la qualitat de l’aire. Podem descarregar-nos la guia per al professorat per veure quines activitats proposen.\nObservemos nuestro entorno – Cicle Inicial: A partir de posar color a una làmina reflexionarem sobre les principals fonts de contaminació de l’aire i la importància de viure en un entorn net i saludable. En acabar l’activitat podem plantejar fer un dibuix alternatiu lliure de contaminació.\nPintemos los malos humos – Cicle Mitjà: A partir d’un plànol del nostre barri podem intentar identificar les zones amb més contaminació ambiental i reflexionar sobre les possibles solucions.\nQué echamos al aire – Cicle Superior: Es tracta d’una activitat experimental de recollida de mostres de les partícules en suspensió a l’aire. Per tal d’identificar les substàncies contaminants i els focus més importants de contaminació.\nUna atmosfera per viure és una activitat elaborada pel Departament d’Educació de la Generalitat de Catalunya destinada als alumnes d’ESO. S’estudia l’atmosfera combinant l’estudi més científica amb altres fenòmens propers al dia a dia dels alumnes per ajudar-los a reflexionar sobre els seus hàbits de quina manera poden millorar-los per portar una vida més sostenible.\nEmissions és una activitat elaborada pel Servei de Vigilància i Control de l’Aire (SVCA) per a ESO i Batxillerat. Es tracta de fer un exercici de recollida d’informació i mostres i després un anàlisi de laboratori per identificar les principals fonts d’emissions contaminants naturals i antropogèniques.\nImmissions és una altra activitat elaborada pel Servei de Vigilància i Control de l’Aire (SVCA) per a ESO i Batxillerat. Consisteix en diverses fases d’activitat. En primer lloc, la visualització de vídeos sobre la qualitat de l’aire i el qüestionari corresponent (es poden visualitzar des d’aquesta pàgina), i en segon lloc, un treball d’investigació i exposició oral sobre un tema relacionat amb la contaminació atmosfèrica.\nDeclarat l’episodi per alta contaminació per PM10 a tot Catalunya\nAtenent els nivells de partícules en suspensió de diàmetre inferior a 10 micres (PM10) enregistrats per la Xarxa de Vigilància i Previsió de la Contaminació Atmosfèrica (XVPCA), a causa de la presència d’una intrusió de pols africana des del dia 18 de febrer, i la previsió dels models de dispersió de contaminants per al dia d’avui, la Direcció General de Qualitat Ambiental i Canvi Climàtic, per resolució, ha declarat episodi ambiental per alta contaminació de l’aire pel contaminant PM10, per a tot el territori.


La Guàrdia Civil investiga el presumpte parricidi\n2 min. Barcelona 16/08/2020 12:36\nParricidi al municipi de Cabanes de Castelló. Un home ha matat el seu fill de 12 anys i ha ferit greument la filla de 10 anys i després s'ha tret la vida, segons han confirmat a Efe fonts de la investigació. La Guàrdia Civil s'ha fet càrrec del cas.\nEls fets haurien passat aquest diumenge de matinada. De moment, se'n saben pocs detalls, però tot apunta que l'home hauria agredit als dos menors d'una ganivetada. El nen, de 12 anys, ha mort arran de les ferides, mentre que la nena, de 10, ha estat traslladada a l'hospital general de Castelló amb una ferida al tòrax i el seu estat és molt greu, segons ha avançat la Cadena SER. Després l'home s'ha suïcidat llançant-se des d'un terrat.\nSegons han detallat fonts del Centre d'Informació i Coordinació d'Urgències (Cicu) a Europa Press, dos unitats del SAMU s'han desplaçat fins al lloc dels fets i han atès una dona d'uns 39 anys amb una crisi d'ansietat i la menor ferida, que ha estat evacuada a l'hospital. Quan els efectius d'emergències han arribat al lloc dels fets, el nen i l'home ja estaven morts.\nLa família és de Madrid però passava habitualment les vacances al domicili on s'han produït els fets, que era de la seva propietat. El Tribunal Superior de Justícia valencià ha informat que al jutjat que s'ha fet càrrec del cas no li consten antecedents ni denúncies en el sí de la família per violència masclista, tot i que el cas està sota investigació.


Am Kniebis 1 Bad Rippoldsau-Schapbach Alemanya - Ofertes d'hotels amb els MILLORS DESCOMPTES EN LÍNIA\nVeure tots els 36 allotjaments a Bad Rippoldsau-Schapbach.\nBad Rippoldsau, Bad Rippoldsau-Schapbach, Alemanya - Excepcional ubicació - Veure al mapa\nTant si es tracta d'un viatge de plaer com si és de negocis, Am Kniebis és una elecció d'allotjament magnífica quan visiten Bad Rippoldsau-Schapbach. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAm Kniebis també ofereix moltes instal.lacions per enriquir la seva estada a Bad Rippoldsau-Schapbach. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, aparell de televisió, nevera, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Am Kniebis.\nBad Rippoldsau-Schapbach Apartaments


Manteniment industrial a Foradada - Lleida - Tallerspacs TALLERS PACS - Manteniment industrial professional - manteniment industrial caldereria - treballs en acer i alumini - manteniment industrial de cellers\nMANTENIMENT INDUSTRIAL A FORADADA\nA Tallers Pacs estem especialitzats en el manteniment industrial a Foradada. La nostra experiència ens permet oferir un servei professional de la màxima qualitat. El nostre equip humá compte una àmplia experiència en diversos sectors. Som experts en manteniment industrial calderaría, oferint muntatge i reparació incloent el desmuntatge i trasllat de maquinària vella. Tallers Pacs, manteniment industrial caldereria al seu abast.\nEL MILLOR MANTENIMENT INDUSTRIAL A FORADADA\nA Tallers Pacs som especialistes en manteniment industrial a Foradada, els nostres clients i experiència avalen la nostra professionalitat i el nostre servei. Realitzem treballs de metalmecánica, aplicacions especials, trasllats, urgències, avaries, manteniment caldereria i actualitzem els seus equips per poder gaudir de les noves tecnologies. A Tallers Pacs, gaudirà d'un servei de manteniment industrial a Foradada a l'alçada de les seves necessitats i amb la millor relació qualitat-preu.


Convocatòria 2021 d'ajuts a noves activitats econòmiques i projectes en l'àmbit de l'economia cooperativa, social i solidària (ECSS) - Àrea Metropolitana de Barcelona\nConvocatòria 2021 d'ajuts a noves activitats econòmiques i proje...\nConvocatòria 2021 d'ajuts a noves activitats econòmiques i projectes en l'àmbit de l'economia cooperativa, social i solidària (ECSS)\nAquesta informació és orientativa. Es recomana consultar les bases reguladores.\nAquests ajuts econòmics pretenen afavorir l'expansió d'unes pràctiques econòmiques que es consideren especialment beneficioses per l'economia i la cohesió social de la societat metropolitana i que sovint, tot i ser tècnicament i econòmicament viables, troben dificultats per accedir a finançament inicial per part de les entitats financeres. Unes pràctiques, en definitiva, que afavoreixen la innovació social i el desenvolupament d'activitats econòmiques amb perspectiva social i comunitària –tot mobilitzant els actius endògens existents en el mateix territori–, que generen llocs de treball especialment estables i que desenvolupen models de negoci orientats a la satisfacció de les necessitats socials del mateix territori.\nPer als ens beneficiaris que han iniciat la seva activitat econòmica a partir de l'1 de gener de 2020\nDespeses de prevenció, protecció i seguretat sanitària originades per la Covid-19.\nEls ens beneficiaris han d'estar legalment constituïts en el moment de la sol·licitud.\nEn el cas de persones físiques o jurídiques en procés de constitució d'una cooperativa, la nova entitat haurà d'estar legalment constituïda abans de la data de la resolució de la present convocatòria, i haurà d'informar a l'AMB d'aquest fet.\nEn el cas d'activitats econòmiques en procés de canvi de la seva forma jurídica a cooperativa o societat laboral, la nova entitat haurà d'estar legalment constituïda abans de la data de la resolució de la present convocatòria, i haurà d'informar a l'AMB d'aquest fet.\nEls beneficiaris han d'haver iniciat la nova activitat econòmica o la nova línia de negoci a partir de l'1 de gener de 2020 i no haver resultat subvencionats en el marc de l'anterior convocatòria impulsada per l'AMB.\nEstar donats d'alta a l'Agència Tributària com a activitat econòmica (model 036).\nEl termini d'execució de les actuacions subvencionables s'inicia el l'1 de gener de 2020 i finalitza el 10 de desembre de 2021, data límit per a la justificació de la despesa subvencionable.\nBases reguladores Ajuts ECSS. (Anunci BOPB publicat el 08/06/2021)\nAnunci de l'extracte de la convocatòria (BOPB 16/06/2021)\nEs recomana descarregar el document "Checklist" per assegurar-vos que lliureu tota la documentació requerida i evitar posteriors inconvenients.\nRelació de les despeses subvencionables realitzades a partir de l'1 de gener de 2020 (document en format lliure però amb el títol "Relació de les despeses subvencionables/pla de despeses justificables").\nMemòria o pla de viabilitat tècnica i econòmica del projecte, i que permeti també valorar el grau d'innovació i la capacitat de generació d'ocupació així com la resta dels criteris indicats al punt 12c de les bases reguladores (document en format lliure però amb el títol "Pla de viabilitat tècnica i econòmica del projecte").\nFactures proforma o pla de despesa justificable.


Els clients i clientes d’Aigües Sabadell puntuen amb un 7,5 sobre 10 el servei prestat per la companyia | Aigües Sabadell\nEls clients i clientes d’Aigües Sabadell puntuen amb un 7,5 sobre 10 el servei prestat per la companyia\nHome \_ Actualitat \_ Els clients i clientes d’Aigües Sabadell puntuen amb un 7,5 sobre 10 el servei prestat per la companyia\nUn any més, Aigües Sabadell ha presentat públicament els resultats de l’enquesta de satisfacció al client, així com les principals queixes rebudes durant l’any 2019, en el marc del Dia de les Persones Consumidores\nPer primer cop, Aigües Sabadell ha atorgat unes mencions especials per posar en valor les persones que han destacat per la defensa dels drets de les persones consumidores\nUn any més, Aigües Sabadell ha celebrat el Dia de les Persones Consumidores, un acte on, anualment, es fan públics els resultats de l’enquesta de satisfacció dels clients i clientes, així com les principals queixes rebudes i el grau d’acompliment en l’àmbit de l’atenció a les persones. La pandèmia ha obligat a posposar el tradicional acte al mes de desembre. L’acte, que ha estat presidit per la tinenta d’alcaldessa Montserrat González, ha comptat amb la presència de Josep Escartín, Director de Clients i Pacte Social d’Aigües Sabadell; Esther Méndez, directora de Persones i Organització; Eva Abellán, Síndica municipal de Greuges de Sabadell i Montserrat Ribera, directora de l’Agència Catalana de Consum, entre d’altres.\nEn el transcurs de l’acte, s’han presentat els resultats de l’enquesta anual de satisfacció, que aquest any ha portat a terme la consultora especialitzada FeedBack. En termes globals, els clients i clientes puntuen amb un 7,5 sobre 10 el servei que presta Aigües Sabadell. Destaquen, com a aspectes més positius, el bon servei en general (32%), la continuïtat del servei (18,7%) i la bona atenció a les persones (10,3%). Per contra, els principals aspectes a millorar són el gust de l’aigua (30,3%) i el seu preu (25,3%).\nPel que fa a l’atenció telefònica, els clients i clientes valoren amb un 8,3 sobre 10 l’amabilitat del personal i en un 7,8 el temps d’espera en ser atès. En l’atenció presencial, l’amabilitat es puntua amb un 8,2 sobre 10. I en relació a les gestions on-line, l’entorn amigable i intuïtiu es puntua amb un 7,1 sobre 10. Cal destacar també que el coneixement de les ajudes i bonificacions socials d’Aigües Sabadell per a les persones en situació de vulnerabilitat es valora amb un 7,1 sobre 10. L’enquesta s’ha realitzat a una mostra de 300 persones a través de trucades telefòniques.\nL’any 2019 Aigües Sabadell ha emès un total de 426.166 rebuts i s’han rebut 264 queixes. Les principals temàtiques de les queixes han estat problemes amb la facturació (114 queixes), fuites d’aigua (93) o relacionades amb el servei (33). La companyia disposa d’una Carta de Serveis i Bones Pràctiques en què s’autoimposa un nivell d’exigència superior a l’exigit per la normativa vigent. L’any 2019 s’han comptabilitzat 21 incompliments, situant la taxa d’acompliment en un 99,4%.\nMencions Aigües Sabadell a la defensa dels drets de les persones consumidores\nPer primer cop, Aigües Sabadell ha atorgat unes noves mencions a persones que destaquen per la defensa dels drets de les persones consumidores. La Menció Aigües Sabadell, que ha estat dissenyada pels alumnes de l’escola inclusiva Xalest de Sabadell, han estat lliurades a Manuel Navas, president de la Federació d’Associacions de Veïns i Veïnes de Sabadell (FAV) i Carmen Gete-Alonso, ex-presidenta de la Junta Arbitral de Sabadell.


Aquesta es la trama: la Guerra del Vietnam, la música rock i les marxes antiracistes del doctor Luther King són a totes les converses. Ron Jones és professor d’un institut i intenta ensenyar als seus alumnes d’Història com es va poder forjar la societat que va donar peu a l’Alemanya dels anys 30 i 40, al Nazisme i als camps de concentració i extermini. Per fer-ho engega un experiment: durant diverses setmanes els alumnes hauran de seguir unes normes estrictes que els permetran experimentar, des de dins, i en primera persona, que fàcil que és convertir-se en part d’un aparell totalitari. Ells accepten, primer a desgrat i després amb un entusiasme progressiu, fins al punt que el petit experiment corre el risc d’escapar-se de les mans de Jones…\nL'organització d’aquest acte fou possible gràcies a Francesc Beltri, membre de la Comissió Consultiva de la Fundació Factor Humà, que fa dos anys ens posà en contacte amb membres del Patronat del Teatre Lliure per explorar possibles col·laboracions. Maria Martínez, una de les fundadores del Teatre Lliure fou qui ens va aconsellar l’any 2012, anar a veure l’obra Quitt i qui en aquesta ocasió ens va seleccionar L’Onada. No es tractava, però, de veure l’obra i prou, sinó sobretot de poder conèixer de la ma del seu director, Marc Montserrat Drukker, el per què es va interessar per aquesta història real i els cinc anys que ha treballat amb l’ajut de l’Ignacio Garcia May fins acabar dirigint-la. Així, una vegada finalitzada la representació, varem passar al bar del teatre i tot sopant amb en Marc varem escoltar amb molt d’interès tot el que li ha suposat aquest projecte.\nPer part de qui va seleccionar l’obra i organitzar el debat posterior, va semblar interessant la possibilitat de parlar sobre un text que demostra que la manipulació dels sentiments, de la voluntat i de les actuacions en les persones és possible. Un text que il·lustra molt bé el mal que pot arribar a fer la manipulació.\nMaria Martínez escriu: “No volem que aquesta experiència quedi aquí. Pensem que el teatre és un magnífic instrument de transmissió, d’estimulació de pensament, de reflexió i de comprensió d’emocions, pròpies i alienes. Els qui treballem pel benestar de les persones estem acostumats a posar en marxa les nostres capacitats d’anàlisi i comprensió. Amb el teatre ho podem fer partint d’un estímul, un espai diferent de compartir les nostres inquietuds incorporant aquesta eina singular. No ens hi juguem cap disseny de projecte, cap resultat de tipus professional/social. Segur que hi aprendrem alguna cosa útil”.\nI així va ser. El meu testimoni respecte del que vàrem viure aquella nit és que l’obra serà difícil d’oblidar: el text és fantàstic, el protagonista Eduard Farelo em va sorprendre, el grup de joves actors i actrius els vaig trobar molt talentosos i l’escenografia, impactant. Però amb el que més vaig gaudir va ser escoltant durant dues hores la passió d’en Marc Montserrat per aquest projecte, que li toca ben de prop per experiències personals que l’han dut a investigar fins el darrer detall del que va passar. Em va impactar saber que el propi Ron Jones va assistir a l’estrena de l’obra a Barcelona i el molt que li va agradar. Es una versió més fidedigna que no pas la pel·lícula que feu l’any 2008 Dennis Gansel, amb el mateix títol. Li desitjo molts èxits al Marc - l’obra s’estrenarà a diferents ciutats del món, és un artista excepcional.\nSeguidament, el testimoni de tres dels directors/es de Recursos Humans de la Fundació que varen assistir:\nL’obra L’Onada ja és prou potent per ella mateixa. Per a tots els que treballem en les relacions personals és impressionant veure l’impacte que podem generar amb les nostres actituds i com de fràgils i influents som els éssers humans tant per allò positiu com per allò més negatiu. La Fundació no només va organitzar la possibilitat d’assistir a l’obra si no també ens va permetre poder compartir l’experiència de forma conjunta gaudint de la xerrada posterior amb el seu director, una persona potent, carismàtica i que va compartir amb nosaltres la seva experiència i inquietuds. Desitjo que amb la col·laboració i participació de tothom puguem seguir gaudint d’aquests moments. Gràcies als que ho heu fet possible!\nMaria Franquesa, directora de Recursos Humans de Softonic\nL'experiència de poder compartir amb una persona que lidera un equip, que treballa amb una metodologia molt pautada, sense deixar res a la improvisació, amb cura fins el darrer detall, ha estat molt interessant. Es curiós veure el lideratge de persones d'altres àmbits amb els qui no acostumen a relacionar-nos-hi.\nTomàs Llompart, director de persones de Suara\nL’Onada em va impressionar tant que hi vaig tornar aquella mateixa setmana amb la meva filla adolescent.\nPuri Pinilla, Directora de Recursos Humans de Grupo Edebé\nTags: Lideratge i gestióEstratègia de Recursos HumansEntorn2014director de RHFundació Factor HumàGrup EdebéGrup EstableSoftonicSuara Cooperativa


Roldán diu que "no és il·legal" que Cs tingui com a assessor un membre de la JEC i acusa l'independentisme d'esbombar-ho La República\nACN Barcelona.-La portaveu de Cs al Parlament, Lorena Roldán, ha assegurat que “no és il·legal” que el partit tingui un contractat com a assessor al Congrés dels Diputats un membre […]\nACN Barcelona.-La portaveu de Cs al Parlament, Lorena Roldán, ha assegurat que “no és il·legal” que el partit tingui un contractat com a assessor al Congrés dels Diputats un membre de la Junta Electoral Central (JEC) i ha atribuït la publicació de notícies sobre el cas a “una cortina de fum que llança el separatisme”. “Que deixi el separatisme d’intoxicar amb aquestes cortines de fum i ‘fake news'”, ha dit, i ha assenyalat directament el president de la Generalitat, Quim Torra, a qui ha acusat de “posar en marxa el ventilador per intoxicar”. Roldán, que ha assegurat no conèixer els detalls del cas d’Andrés Betancor, sí que ha dit en una roda de premsa aquest dijous que es tracta d’informacions “inventades”.\n“S’inventen aquestes notícies que ni tan sols són noves”, ha afegit davant de la insistència dels periodistes, que preguntaven si considerava ètic que Betancor compaginés ambdós càrrecs com ha publicat ‘elDiario.es’. Roldán ha insistit a assegurar que en desconeix els detalls per poder opinar, però ha titllat d'”autèntica vergonya” haver d'”escoltar lliçons d’ètica d’un fugit de la justícia que pretenia nomenar els jutges a dit”, en referència a l’expresident de la Generalitat Carles Puigdemont. “Si hi hagués una relació entre el senyor Betancor i Cs no seria il·legal i no hi ha més tema a comentar. A mi el que em preocuparia és que fos il·legal”, ha conclòs.Sí que s’ha pronunciat ha sigut sobre la taula de diàleg Estat-Generalitat que ahir es va inaugurar a Madrid encapçalada per Torra i pel president espanyol, Pedro Sánchez. Roldán ha criticat la trobada en creure que Sánchez “va seguir al peu de la lletra el guió separatista” i va rebre Torra “amb honors d’estat” com si fos “una cimera entre dos països sobirans”. “El que va fer és regalar al separatisme la imatge que buscava”, ha afegit.


El conseller d’Exterior rebutja davant del TSJC que organitzés l’1-O - Empordà\nEl conseller d’Exterior rebutja davant del TSJC que organitzés l’1-O\nEl fiscal atribueix a l’exalcalde d’Agramunt, Bernat Solé, un delicte de desobediència\nj.g.albalat. barcelona luis rendueles. barcelona 15.12.2020 | 06:30\nEl conseller d’Exterior rebutja davant del TSJC que organitzés l’1-O L'Empordá\nNo va participar en l´organització del referèndum de l´1-O, ni en la seva logística, ni va cedir locals de titularitat municipal per a la consulta sobiranista, ni va ajudar a amagar urnes. Així es va expressar ahir el conseller d´Acció Exterior de la Generalitat i diputat d´ERC, Bernat Solé, en el judici celebrat contra ell al Tribunal Superior de Justíca de Catalunya (TSJC) per presumpta desobediència en permetre la votació a la població de la qual era alcalde, Agramunt (Urgell), i transferir l´ús d´una escola pública.\nLa Fiscalia reclama per a l´alt càrrec de l´executiu català un any i mig d´inhabilitació i multa de 24.000 euros. La principal prova aportada han sigut uns articles publicats en una revista local.\nL´independentisme va acompanyar Solé fins al Palau de Justícia de Barcelona. El conseller va avançar des de l´Arc de Triomf fins a l´edifici judicial flanquejat, entre d´altres, pel vicepresident del Govern amb funcions de president, Pere Aragonès; el president del Parlament, Roger Torrent; la consellera de Presidència i portaveu de l´Executiu, Meritxell Budó; diversos companys de l´Executiu; el vicepresident d´Òmnium, Marcel Mauri, i la presidenta de l´ANC, Elisenda Paluzie. La fiscalia sosté que l´ara conseller d´Acció Exterior va tenir «una activa participació en la promoció, organització i celebració de l´il·legal referèndum», malgrat «tenir clar i just coneixement» de la suspensió acordada pel TC.


Condicions generals – Mercat Arrels\nCondicions generals de compra, d'accés i ús "mercat Arrels"\nEl pagament es fa mitjançant targeta bancària i es farà efectiu en el moment en què finalitzis la teva compra.\nComanda mínima: 50 €. El teu cupó de compra com a membre fundador es descomptarà des de la primera compra fins que s’esgoti.\nHi ha mercats locals a tots els pobles de Catalunya. Al web tindràs sempre visible el dia del teu mercat, que és el dia que et lliurarem la teva compra. T’ho recordarem per correu electrònic el dia abans i t’enviarem un sms o un whatsapp quan el repartidor estigui a prop de casa teva.\nA les comarques de Barcelnès, Vallès, Baix Llobregat, Maresme, Gironès, Garraf, Alt Penedès i Anoia, les repartim nosaltres mateixos amb l’empresa col·laboradora e-transport, tant producte fresc com de rebost, sempre el dia de Mercat que correspon al teu codi postal.\nA la resta del territori servim a través d’un servei de transport extern, només producte de rebost i sempre el dia del teu Mercat.\nNo hi ha despeses d’enviament de producte per als membres fundadors del Mercat.\nEn aquesta fase, cal ser membre fundador de Mercat Arrels per poder comprar al Mercat.\nTant si el contingut de la comanda no es correspon amb la compra, com si arriba en mal estat, cal que us poseu en contacte amb nosaltres en les properes 8 hores a la recepció de la vostra compra. En cas que el contingut del paquet no es correspongui amb la comanda feta, i si els envasos no han estat oberts, ens fem càrrec del cost del canvi o abonament dels productes no servits. En cap cas abonarem productes que hagin estat oberts ni manipulats. Tampoc gestionarem devolucions ni canvis passades les 8 hores de la seva recepció.\nPer qualsevol consulta podeu contactar amb nosaltres al correu info@mercatarrels.cat\nEl Mercat Arrels és una plataforma tecnològica i logística per facilitar la venda dels productors i elaboradors als consumidors, directament. La responsabilitat sobre la qualitat del producte correspon sempre i en tot moment a cada productor o elaborador. El Mercat gestionarà les incidències oportunes amb els productors o amb l’empresa de transport, si s’escau.\nLes Condicions Generals d’Accés i Ús (les “Condicions Generals”) regeixen l’accés i la utilització del Web per part dels seus usuaris (el/s “Usuari/s”).\nL’accés i utilització del Web per part de l’Usuari comporta l’acceptació de les Condicions Generals.\nSom es reserva la facultat de realitzar, en qualsevol moment, qualsevol modificació i/o actualització de les Condicions Generals i, per tant, cal que l’Usuari llegeixi atentament les Condicions Generals cada vegada que accedeixi al Web.\nNormes d’utilització del Web\nEls continguts oferts a través del Web es dirigeixen exclusivament, a persones majors de 18 anys d’edat. A l’efecte, Som es reserva l’opció de sol·licitar als Usuaris, en qualsevol moment, documentació acreditativa de la seva edat per tal de verificar-la. En el supòsit que Som verifiqui que l’Usuari no té l’edat mínima requerida, procedirà a impedir el seu accés i/o donar-lo de baixa.\nL’Usuari s’obliga a utilitzar el Web, i tot el seu contingut i serveis, d’acord amb el que estableix la normativa vigent, les Condicions Generals i la resta de termes i condicions previstos en el Web.\nAixí mateix, s’obliga a fer un ús adequat dels serveis i/o continguts del Web i a no utilitzar-los per a realitzar activitats il·lícites i/o que atemptin contra els drets de tercers. En aquest sentit, l’Usuari s’obliga a no transmetre, introduir, difondre i posar a disposició de la resta d’Usuaris, qualsevol tipus de material i informació que siguin contraris a la llei i les Condicions Generals. A títol enunciatiu, i en cap cas limitatiu o excloent, l’Usuari es compromet a:\na) No difondre continguts de caràcter xenòfob, pornogràfic, d’apologia del terrorisme i/o que atemptin contra els drets humans i els drets fonamentals.\nb) No introduir virus ni programari nociu susceptibles de provocar danys en els sistemes informàtics de qualsevol persona o entitat.\nc) No difondre qualsevol tipus d’informació, element o contingut que constitueixi publicitat il·lícita o deslleial.\nd) No transmetre publicitat no sol·licitada o autoritzada, material publicitari, “correu brossa”, “cartes en cadena”, “estructures piramidals”, o de qualsevol altre.\ne) No difondre qualsevol informació i continguts falsos, ambigus o inexactes de manera que indueixi a error.\nf) No difondre qualsevol tipus d’informació o continguts que suposin una violació dels drets de propietat intel·lectual e industrial de Som o dels seus llicenciants.\ng) No difondre qualsevol tipus d’informació o contingut que suposi una violació del secret de les comunicacions i la legislació de dades de caràcter personal.\nL’Usuari s’obliga a mantenir indemne a Som de qualsevol possible reclamació, multa, pena o sanció que pugui venir obligada a suportar com a conseqüència de l’incompliment per part de l’Usuari de la normativa vigent i de les Condicions Generals. Som es reserva el dret a sol·licitar la indemnització per danys i perjudicis que correspongui i el dret d’anul·lar el compte d’aquells Usuaris que facin un ús inapropiat del Web o no respectin les Condicions Generals.\nMicromecenatge i Usuaris Fundadors\nEl procediment per a participar com a Usuari Fundador del projecte “Arrels” és el que es detalla a continuació:\nL’Usuari Fundador seleccionarà la modalitat de micromecenatge que desitja i, per tant, la quantitat associada a aportar [els imports de les aportacions s’expressen en Euro (€)].\nL’Usuari Fundador haurà de facilitar la informació requerida en el formulari previst al Web. També podrà sol·licitar rebre el butlletí “Arrels” i indicar si desitja fer l’aportació sense aparèixer a la llista de fundadors.\nL’Usuari Fundador farà l’aportació a través de la plataforma de pagament prevista al Web mitjançant targeta de dèbit o crèdit.\nL’Usuari Fundador rebrà un número concret de la revista “Arrels” segons l’aportació que faci i, una vegada realitzats aquests lliuraments, el cobrament de la corresponent quota es farà amb la periodicitat que s’informi al Web a través del servei Comercia Global Payments; en aquest sentit, l’Usuari Fundador autoritza expressament a que es facin els càrrecs en el seu compte corrent pels serveis sol·licitats. El mateix aplicarà quan l’Usuari Fundador decideixi de subscriure’s a altres serveis oferts per Som a través del Web.\nUna vegada s’hagi fet l’aportació econòmica, l’Usuari Fundador rebrà una notificació confirmant que l’aportació s’ha realitzat correctament.\nL’Usuari Fundador serà responsable del pagament de les comissions que, si s’escau, puguin meritar-se a favor de l’entitat financera.\nMitjançant la seva aportació, l’Usuari Fundador declara tenir capacitat legal necessària per a poder-la fer. En el supòsit que Som detecti que hi ha hagut algun error en el procés de l’aportació, ho notificarà immediatament a l’Usuari Fundador per a que pugui esmenar-lo el més aviat possible.\nIgualment, es deixa expressa constància que l’import de l’aportació es retornaria a l’Usuari Fundador si el projecte “Arrels” no assoleix el cent per cent (100%) de l’objectiu de finançament que s’hagi previst.\nL’Usuari Fundador podrà desistir i cancel·lar la seva aportació al projecte “Arrels” fins el dia abans del termini de la recaptació. En aquest cas, caldrà que l’Usuari Fundador ho notifiqui per escrit enviant un correu a fundadors@mercatarrels.cat i identificant-se amb nom, cognoms, adreça de correu electrònic i aportació que vol anul·lar.\nEn el cas que el finançament del projecte “Arrels” tingui èxit, segons l’opció de mecenatge triada, els Usuaris Fundadors podran utilitzar la part corresponent de l’import assignat, per a la compra de productes en el mercat de pagès del projecte “Arrels”.\nPer a qualsevol informació sobre el servei, queixa o reclamació l’Usuari Fundador podrà contactar amb Som per correu electrònic a info@mercatarrels.cat. Som es compromet a atendre-les el més aviat possible i, en qualsevol cas, en el termini d’un mes des que són presentades.\nL’accés de l’Usuari al Web no implica per a Som l’obligació de controlar l’existència de virus o qualsevol altre element informàtic nociu en els sistemes i/o dispositius de l’Usuari i, per tant, correspon a l’Usuari disposar d’eines adequades per a la detecció i desinfecció de programes informàtics nocius.\nSom no es responsabilitza dels danys produïts en el software i/o hardware dels Usuaris durant la utilització del Web.\nSom tampoc es responsabilitza dels danys o perjudicis de qualsevol tipus produïts a l’Usuari a causa de fallada o desconnexions en les xarxes de telecomunicacions que produeixi la suspensió, cancel·lació o interrupció del Web.\nA més, en el supòsit que es facin aportacions econòmiques en el projecte “Arrels”, l’Usuari Fundador serà responsable de conèixer les característiques, costos i ús del mètode de pagament, així com de tenir suficient saldo per poder fer l’aportació. En aquest sentit, es deixa expressa constància que Som és un simple intermediari i, per tant, no serà responsable de la qualitat dels productes ni dels errors que es puguin produir en l’entrega del/s producte/s als Usuaris Fundadors.\nQualsevol que tingui intenció d’incloure en un lloc web (“Web Enllaçant”) un enllaç que dirigeixi al Web hauran de complir amb la legislació vigent i, en cap cas, podrà allotjar continguts, propis o de tercers, que: (i) siguin il·lícits, nocius, violents, racistes, denigrants, etc.; i/o (ii) resultin inapropiats o no pertinents en relació amb l’activitat de Som.\nL’enllaç no implica que Som avali, promocioni, garanteixi, supervisi i/o recomani el contingut i/o els serveis del Web Enllaçant, ni que sigui responsable del seu contingut. En el supòsit d’incompliment de qualsevol dels termes referits anteriorment, Som procedirà a la revocació de l’autorització al Web Enllaçant, que haurà de suprimir l’enllaç de forma immediata.\nEn cap cas, l’existència de Webs Enllaçats comporta recomanació, promoció, identificació i/o conformitat de Som amb les manifestacions, continguts i/o serveis proporcionats mitjançant els Webs Enllaçats. En conseqüència, Som no es fa responsable del contingut, i els termes i condicions dels Webs Enllaçats, essent l’usuari l’únic responsable de comprovar-los i acceptar-los cada vegada que accedeixi i els utilitzi.\nTots els drets de propietat intel·lectual sobre els diferents elements i continguts del Webs, és a dir, entre d’altres, els textos, fotografies, gràfics, imatges, icones, tecnologia, programari, enllaços i altres continguts audiovisuals o sonors, així com el seu disseny gràfic i codis font, són titularitat de Som o, si s’escau, dels seus llicenciants.\nIgualment, els signes distintius del Web són titularitat de Som o, si s’escau, dels llicenciants sense que es pugui entendre que l’accés al Web atribueixi algun dret sobre els mateixos.\nEn conseqüència, tant els continguts com els signes distintius no podran utilitzar-se sense el consentiment previ i exprés de Som.\nL’Usuari Productor manifesta que els productes que publiqui al Web seran de la seva titularitat, així com les fotografies que, en tot cas, seran dels legítims llicenciants i, per tant, garanteixen a Som que no infringiran la normativa vigent ni drets de de tercers. En cas contrari, Som cancel·larà els comptes dels Usuaris Productors que ho infringeixin sense que aquests puguin reclamar cap mena de compensació.\nPer tal que Som pugui publicar els productes al Web, l’Usuari Productor atorga a Som una llicència gratuïta, no exclusiva, per a tot l’àmbit territorial mundial i pel màxim període legal de protecció, en virtut de la qual podrà comunicar públicament, reproduir, distribuir i transformar les publicacions dels productes.\nEl tractament de les dades personals dels Usuaris, Usuaris Fundadors i Usuaris Productors es regirà per la corresponent Política de Privacitat.\nSi qualsevol de les clàusules de les Condicions Generals fos declarada, total o parcialment, nul·la o ineficaç, tal nul·litat o ineficàcia afectarà només a l’esmentada disposició o a la part de la mateixa que resulti nul·la o ineficaç, i les mateixes romandran vigents en tota la resta, tenint-se per no posada tal disposició o la part de la mateixa que resulti afectada. A tals efectes, les Condicions Generals només deixaran de tenir validesa exclusivament respecte la disposició nul·la o ineficaç, i cap altra part o disposició del mateix quedarà anul·lada, invalidada, perjudicada o afectada per tal nul·litat o ineficàcia, llevat que per resultar essencial hagués d’afectar a les Condicions Generals de forma integral.\nLes Condicions Generals es regiran i interpretaran conforme a la legislació catalana i espanyola.\nEn relació als productes adquirits per l’Usuari Fundador, de conformitat amb l’art. 14 del Reglament 534/2013 del Parlament Europeu i del Consell, de 21 de maig de 2013, sobre resolució de litigis en línia en matèria de consum, aquests podran sotmetre les seves reclamacions a la plataforma de resolució de litigis disponible en el següent enllaç: http://ec.europa.eu/consumers/odr.\nEn qualsevol cas, en el supòsit que sorgeixi qualsevol conflicte i/o discrepància en la interpretació i/o aplicació de les Condicions Generals, els Jutjats i Tribunals que, si s’escau, coneixeran l’assumpte seran els que prevegi la normativa legal aplicable.


Divulgació i memòria històrica - Sudergintza\nDivulgació i memòria històrica .\nPublicació del libre 3M: MemoriA. Las mujeres de Gasteiz en la matanza del 3 de marzo de 1976, en col·laboració amb l’Associació Martxoak 3. Una vintena de testimonis inèdits de dones que van ser protagonistes d’aquests fets històrics de la transició.\nRealització de visites guiades a l’exposició Emeek Emana, al Centre Cultural Montehermoso de Vitòria –Gasteiz. Una mostra que recollí el paper actiu que les dones dugueren a terme durant el Franquisme.\nParticipació a les jornades de Militarisme i Memòría històrica organitzades per Gernika Gogoratuz, amb una ponència sobre La Desmilitarització de les ments i relacions socials al País Basc.\nParticipació a les jornades Finanzas Armadas, organitzades per Setem, amb una contribució sobre el feminisme i l’antimilitarisme.\nParticipació a les jornades sobre Memòria organitzades per l’associació Memòria Gara de Vitòria – Gasteiz, amb una anàlisi sobre com introduir la perspectiva feminista a les polítiques de memòria històrica.\nPresentació de la recerca Young Defenders a les Jornades Joves defensores de la Mediterrània.\nImpartició de la xerrada L’experiència col·lectiva de les dones i la recuperació de les seves històries a Elgeta (País Basc).\nFormació i docència Comunicació


Un mossèn apartat desobeix l'arquebisbe | Diari La República Checa\n18. Agost 2019\nUn mossèn apartat desobeix l’arquebisbe\nREDACCIÓ11 Febrer, 20190\nAbusos de menors\nTot i que l’Arquebisbe li va fer fora de la parròquia d’Arbeca a les Garrigues perquè el seu nom ha sortit esquitxat en un escàndol d’abusos de menors, el mossèn Josep Maria Font va fer cas omís de les ordres del seu superior Jaume Pujol. El capellà investigat insisteix que no té res a amagar i que mai no ha abusat de cap infant.\nPer aquesta raó es va manifestar contrari a la decisió de l’arquebisbe de fer-lo fora del càrrec de rector de diferents parròquies lleidatanes. El mossèn Josep Maria Font va oficiar el cap de setmana una missa i va explicar als feligresos que marxaria tot i que era innocent de les acusacions que li atribueixen. Va lliurar una carta als assistents on assegura que és totalment innocent.\nA aquest respecte, fonts properes al sacerdot apartat, insisteixen que ell no va signar cap carta de renúncia que va ser i l’arquebisbat qui la va escriure en nom seu i contra la seva voluntat.\nEl mossèn Font es resisteix en marxar. De fet, ens comenten que l’arquebisbe – que avui ha participat en una reunió de bisbes catalans – el va apartar de les funcions de rector, però no el va inhabilitar com a mossèn, un fet que li permet oficialitzar les eucaristies.\npreviousEl periodista del cas Gürtel visita Tarragona\nnextAra és temps de silenci, diu el jutge del Procés\nJosep Ma. Bonet, cessat com a gerent de Tgna Ràdio\nLlibertat porcs vietnamites\nLa CUP pressiona Ricomà pel 'protocol als balcons'\nGORKA BERTRAN: Per Sant Magí arribem molt bé i anem a màxims\nPSC i Nova Eucària critiquen el reubicament dels porcs vietnamites


plaestanydigital.cat | Banyoles Televisió - CE Banyoles i Farners empaten a zero en un derbi gris\nCE Banyoles i Farners empaten a zero en un derbi gris\nSegon empat consecutiu del Club Esportiu Banyoles a la lliga. Els blanc-i-blaus no van poder superar el Farners en un dels dos derbis gironins de la jornada al grup 1 de Primera Catalana en un partit gris dels dos equips al Municipal Miquel Coromina i Moretó.\nPer segona setmana consecutiva, els d’Adam Fontes es van quedar sense marcar però amb una diferència: si dissabte passat a Vic l’empat es podia considerar un molt bon botí pels mèrits d’uns i altres, aquest diumenge a Banyoles van ser els locals els que mereixien més que el rival. En tot cas, un punt més que acosta una miqueta més el gran objectiu de la permanència per a un Banyoles molt sòlid, com ho demostra que ja és el segon equip menys golejat del grup i que dels últims catorze partits només n’ha perdut un. La d’aquest diumenge era, a priori, una bona oportunitat per als del Pla de l’Estany per retrobar-se amb el triomf ja que el rival, el Farners, es troba immers en zona de descens i és l’únic equip de la categoria que no coneix com a visitant.\nDe fet, durant els 90 minuts els selvatans no van generar gaire perill però van estar ben posicionats damunt del terreny de joc i van encomanar-se a la bona actuació del seu porter en les accions d’atac més perilloses del Banyoles. Els locals, cal dir-ho, no van fer ni de bon tros el seu millor partit però en moltes fases de l’enfrontament van ser superiors i especialment a la primera part van disposar d’ocasions per avançar-se. El repartiment de punts manté la tendència negativa del Farners lluny del seu camp i reforça la solidesa defensiva dels locals que tot sembla indicar que no patiran per seguir un any més a Primera Catalana.\nEls banyolins sumen un total de 38 punts i són cinquens, a un sol punt del Sabadell Nord i a quatre del Palamós, que és tercer. Per baix, tenen el descens a 10 punts. Aquest proper diumenge, els d’Adam Fontes visitaran el camp del líder, el Vilassar de Mar.


El Suprem jutjarà el Govern, els Jordis i Forcadell i envia la resta al TSJC | NacióDigital\nEl Suprem jutjarà el Govern, els Jordis i Forcadell i envia la resta al TSJC\nL'alt tribunal espanyol jutjarà els processats per rebel·lió i malversació i accepta que els acusats per desobediència siguin jutjats a Catalunya\nper Carles Bellsolà / Aida Morales , 27 de desembre de 2018 a les 13:04 |\nUn mural al centre de Folgueroles reclama la llibertat de Junqueras i la resta de presos i exiliats. | Adrià Costa\nEl Tribunal Suprem ha decidit dividir la causa de l'1-O. L'alt tribunal espanyol conserva -com estava previst- la causa dels dirigents independentistes acusats de rebel·lió i malversació, denegant la petició de les defenses que el judici tingués lloc al Tribunal Superior de Justícia de Catalunya (TSJC). Però sí que accepta que sigui el tribunal català qui jutgi la resta de processats, acusats de desobiediència\nL'alt tribunal espanyol ha decidit aquest dijous per unanimitat que és competent per jutjar els delictes majors de la causa de l'1-O: el de rebel·lió -pel qual estan processats els Jordis, l'expresidenta del parlament Carme Forcadell i els presos polítics membres del darrer Govern de Carles Puigdemont -Oriol Junqueras, Raül Romeva, Jordi Turull, Josep Rull, Dolors Bassa, Joaquim Forn-, i el de malversació, pels qual estan processats la totalitat de membres del govern -els ja processats per rebel·lió i, a més, els exconsellers Carles Mundó, Meritxell Borràs i Santi Vila.\nA la vegada, ha acceptat que sigui el TSJC qui jutgi els polítics sobiranistes acusats només de desobediència: els exmembres de la Mesa del Parlament Lluís Maria Corominas, Lluís Guinó, Anna Simó, Ramona Barrufet, Joan Josep Nuet i l'exdiputada de la CUP Mireia Boya.\nLa totalitat de les defenses dels processats havien demanat, en la vista de previ pronunciament que del passat dia 18, que no es considerés l'alt tribunal espanyol com a competent en la causa, i que aquesta passés al TSJC -el tribunal competent per jutjar els aforats autonòmics catalans-. Entre d'altres arguments, les defenses adduïen que els fets havien ocorregut a Catalunya, cosa que nega el tribunal, esgrimint, per exemple, que les delegacions de la Generalitat a l'exterior van "articular" el vot dels catalans a l'estranger en el referèndum de l'1-O.\n"Inescindibilitat" de la causa\nEl Suprem, per contra, ha proclamat la "inescindibilitat" de la causa, en la línia que havia mantingut el jutge instructor, Pablo Llarena. Però considera que "la previsible durada de la causa especial que ens ocupa, la continuada presència dels processats durant les perllongades sessions del judici oral i, en fi, l'obligat desplaçament dels que només respondran del delicte de desobediència, suggereixen a la Sala esqueixar aquesta seqüència fàctica per al seu enjudiciament a Barcelona".\nNo obstant això -i pel que fa als acusats de rebel·lió i malversació-, el tribunal afirma que "el nostre sistema constitucional no concedeix als processats el dret a ser jutjats en les proximitats del domicili familiar". "Cap sistema processal contempla la proximitat domiciliària com a fur determinant de la competència en el procés penal", assevera.\nPel que fa a la petició d'algunes de les defenses que el judici es pogués desenvolupar amb un sistema de traducció simultània -en temps real-, el Suprem deixa "oberta" la resposta, a l'espera que les defenses presentin nous escrits, ja anunciats, en suport d'aquesta petició. Apunta, però, que la petició va ser "sobrevinguda", i que "contrasta amb l'absència de qualsevol queixa d'indefensió durant el llarg temps que ja han consumit la investigació".\nEn la vista del passat dia 18, les defenses van dibuixar un bloc unitari d'arguments basats en el fet que l'alt tribunal català era el competent, i no el Suprem, principalment justificats per la vulneració de drets envers els acusats. Especialment, el dret a la igualtat davant la llei, la doble instància penal i drets vinculats a la llengua. Així mateix, van adduir que tots els fets delictius que es jutjaran van produir-se, suposadament, a Catalunya.\nAndreu Van den Eynde, advocat d'Oriol Junqueras i Raül Romeva, va ser el primer a intervenir, per afirmar que, clarament, "són polítics fent política". A més, va demanar "sentit comú" al tribunal, i va posar sobre la taula les incoherències que suposa que siguin diversos tribunals els que estan jutjant els fets relacionats amb l'1-O.\nTots els advocats van posar de relleu que no es desenvolupa l'activitat internacional respecte dels suposats delictes, i que no es poden tenir en compte els seus efectes fora de Catalunya, ja que "no formen part del tipus". "El Suprem s'ha de preguntar on s'hauria produït la declaració d'independència, i això s'hauria produït al Parlament de Catalunya, a Barcelona", va recordar l'advocada de Carme Forcadell, Olga Arderiu.\nPer altra banda, també van posar de manifest les diferències d'interpretació jurídica que es fan notòries si es compara la situació amb el judici del 9-N i, en el cas concret de Jordi Cuixart, la seva advocada, Marina Roig, va denunciar que no és aforat. Per tant, va dir, se li hauria de respectar el "dret al jutge ordinari". A més, tant Roig com Jordi Pina -advocat de Jordi Sànchez, Jordi Turull i Josep Rull- van reclamar el dret dels acusats de poder-se expressar en català, i van demanar un intèrpret simultani per a les seves declaracions.\nL'exposició de les defenses tampoc va obviar un element polític fonamental, que va introduir el lletrat de la cupaire Mireia Boya, Carles López. En aquest judici, va dir, "hi ha una raó d'Estat, no una raó jurídica per l'enjudiciament dels fets". Així mateix, va denunciar que el Suprem pretengui jutjar "totes les parts que, d'una forma comú, es declaraven independentistes o podien semblar connivents amb l'independentisme".\nLa Fiscalia, l'Advocacia i Vox, ferms en la competència\nEl fiscal Jaime Moreno va defensar que sos l'alt tribunal, i no el TSJC, qui portés a terme el judici de l'1-O contra els líders del procés. Durant la seva intervenció -la primera per part dels acusats- va assegurar que la declaració d'independència que es va produir a Catalunya, fruit del referèndum va projectar el seu resultat, clarament, fora de Catalunya.\nAixí doncs, el ministeri fiscal va defensar que "derogar la Constitució espanyola" a través de la llei de transitorietat -que va ser immediatament suspesa pel Tribunal Constitucional- va suposar, d'entrada, un "atemptat a l'ordre constitucional i democràtic". "L'estat constitucional i democràtic i el seu cor, que és el TC, estaven en la diana" de l'independentisme, va denunciar. A més, la posterior declaració d'independència que es va publicar al DOGC va tenir uns efectes, segons va mantenir, que "afectaven a tot el territori" i, per tant, i tal com es va veure posteriorment, la resposta també va ser "estatal" a través de l'aplicació de l'article 155: "La declaració projecta el seu resultat a tot el territori nacional".\nA més, va puntualitzar que, sense el referèndum, que també es va articular a través de les delegacions a l'exterior, "no hagués estat possible" la declaració d'independència. I tots aquests fets, va remarcar, no es poden tractar de forma "tangencial" ni observar "aïlladament", ja que "només mirant-los d'una manera equivocada apareixen com a tangencials". "Era absolutament necessari internacionalitzar el conflicte i votar a l'estranger" per portar a terme els fets delictius que pretenien trencar la unitat d'Espanya.\nMoreno també va posar de manifest el caràcter "violent" de la rebel·lió, i va remarcar que aquest delicte es va acompanyar d'altres, com ara els "pagaments a l'exterior, l'existència d'una tasca d'internacionalització del conflicte" i amb documents, com ara l'Enfocats, el Llibre Blanc que fixava el "full de ruta" o "l'agenda Jové". Aquests, va afirmar, "apareixen com a documents en què la internacionalització del conflicte es plasma com un dels punts clau". A més, també va descartar el símil amb les consultes del 9-N perquè "l'acte del referèndum era absolutament necessari per a la declaració d'independència".\nPer la seva part, l'Advocacia de l'Estat i Vox van apel·lar a la "indissoluble unitat" de l'Estat davant dels delictes.\nPolítica, Judici de l'1-O, tribunal Suprem, TSJC, Presos polítics, judici de l'1-O\nPer anònim el 28 de desembre de 2018 a les 10:37\nque la prevaricació ,la infàmia i el servei fidel dels tribunals espanyols a l'Hades és garantia de rebre el mateix tracte judicial en el futur.No esperin pas cap llibertat quan la Justícia els hi caigui a sobre.\nPer Francescolli el 27 de desembre de 2018 a les 21:35\nQue l'acusació no es tants sols per posar les urnes el 1-O, que tambe, pel que fa a la malversació de fons públics, sinó pel que es va fer els dies 6 i 7 de setembre amb el tramit i aprovació de les "lleis de desconnexió". Que responguin ara d'això.\nPer guanito español el 27 de desembre de 2018 a les 19:53\nseparatistas al pudridero\nPer Jan Original el 27 de desembre de 2018 a les 17:50\nTots el politics han perdut el cul, i posat lleis, per tal de ser aforats (al populatxo que els jutji els de primera instancia) docs be, aqui ho tenen, ara que no es queixin.\nPer ali-baba el 27 de desembre de 2018 a les 16:46\nya iba sieendo hora ,hace tiempo que deberian se gudgaodos i en prision\nPer La Traca valenciá el 27 de desembre de 2018 a les 15:21\nA la trena de por vida. Y si es posible en prisiones de, madrid. Puchi cobarde regresa pronto a españa. Te lo vas a comer todo


L'FMI empitjora les seves previsions sobre l'impacte econòmic de la pandèmia\n4 min. Barcelona 24/06/2020 15:41\n651x366 La directora-gerent de l'FMI, Kristalina Georgieva / JIM WATSON / AFP La directora-gerent de l'FMI, Kristalina Georgieva / JIM WATSON / AFP\nL'economia espanyola caurà un 12,8% el 2020 per la pandèmia del coronavirus, segons les previsions divulgades aquest dimecres pel Fons Monetari Internacional (FMI), que empitjora en 4,8 punts el seu pronòstic de l'abril i situa així a Espanya, juntament amb Itàlia, en el pitjor lloc dels països avançats. El president del govern espanyol, Pedro Sánchez, ja ha lamentat aquestes previsions ombrívoles de l'organisme econòmic i ha justificat les decisions "contudents i també valentes" que han hagut de prendre els governs pel "terrible" impacte sanitari i econòmic de la pandèmia.\nPer al conjunt de la zona euro, l'FMI també preveu un empitjorament, ja que ara calcula que l'economia de la moneda única caurà aquest exercici un 10,2%, davant el 7,5% que havia previst a l'abril. Itàlia, amb un retrocés del 12,8%, se situa a la cua amb la mateixa taxa que Espanya, després de ser revisada la xifra d'abril (-9,1%).\n"Sembla que hi ha hagut un cop més profund a l'activitat en la primera meitat de l'any, amb senyals de distanciament voluntari fins i tot abans que s'imposessin les ordres de confinament. Això també suggereix una recuperació més gradual en la segona meitat, atès que la por a el contagi és probable que continuï", ha indicat l'FMI.\nFrança, segons les noves previsions, registrarà també un notable caiguda, del -12,5% aquest any, una taxa més de cinc punts percentuals pitjor que la prevista a l'abril, i Alemanya, la primera economia de l'euro, caurà un 7,8%, vuit dècimes més del que s'havia calculat anteriorment.\nDe cara al 2021, el Fons pronostica ara que la recuperació a la zona euro serà del 6,3%. Espanya i Itàlia creixeran aquesta mateixa taxa, Alemanya ho farà un 5,4% i França un 7,3%.\nEn aquest sentit, el Fons indica que a mesura que "les economies es reobren, s'haurien de moure gradualment de la protecció d'ocupació i empreses a facilitar la recuperació i eliminar els obstacles a la recol·locació de treballadors". I aprofita l'ocasió per donar una veu d'alerta sobre el futur: "A causa dels elevats nivells de deute, podria quedar limitada la capacitat de més estímul fiscal i suposarà un important repte per a molts països".\nNomés creixerà la Xina\nL'FMI destaca que la pandèmia ha tingut un "impacte més negatiu" del que s'esperava sobre l'economia mundial i es preveu ara una contracció del 4,9% a nivell global el 2020, enfront del 3% calculat a l'abril.\nDe les grans economies, només la Xina es mantindrà en taxes positives, amb un creixement d'un 1%, tot i així dues dècimes menys del previst a l'abril, mentre que l'economia dels Estats Units caurà un 8% aquest any, gairebé dos punts més que el 6,1% previst fa tres mesos; al Japó la taxa prevista ara és del -5,8%, davant el -5,2% d'abril, i al Regne Unit del -10,2%, comparat amb el -6,5% estimat tres mesos enrere.\n"La pandèmia del covid-19 ha tingut un impacte més negatiu del que s'esperava en l'activitat durant la primera meitat del 2020, i la recuperació es projecta que sigui més gradual del que es preveia anteriorment", assenyala el Fons en el seu informe d'actualització de les perspectives.\nL'FMI recalca la "debilitat" en el consum privat com a conseqüència de "la combinació d'un gran xoc advers de demanda i una alça per precaució en els estalvis", així com en la inversió empresarial a causa de "l'ajornament de despesa de capital, donada l'elevada incertesa".\nPer al 2021, les previsions fetes públiques aquest dimecres indiquen un creixement global del 5,4%, quatre dècimes menys del que s'havia calculat a l'abril. Segons aquestes noves projeccions, els Estats Units registraran un creixement del 4,8% l'any vinent, la Xina tornarà a una elevada expansió, del 8,2%; el Japó del 2,4%, i el Regne Unit del 6,3%.\nEl comerç global serà un dels sectors més afectats, i s'espera que tanqui el 2020 amb una contracció d'un 11,9%, davant la considerable menor demanda de béns i serveis, inclòs el turisme, i l'any que ve tancarà amb un gradual repunt fins a un 8%.


EsportsdelCamp.cat | El Vila-seca cau contra l'Igualada amb polèmica i tensió\nEl Vila-seca cau contra l'Igualada amb polèmica i tensió\nEls vila-secans guanyaven a la mitja part, però els igualadins han aconseguit remuntar a la segona meitat\nper Redacció 02/04/2017\nA la segona part, l'Igualada ha capgirat l'1-0 que manava al descans | CF Igualada\nPartit polèmic entre el CF Vila-seca i el CF Igualada. De fet, segons l'acta de la Federació Catalana de Futbol (FCF), el duel ha acabat suspès per l'àrbitre en els darrers instants, quan el marcador era 1-2. La tarda començava de la millor manera possible, ja que Voces avançaria els vila-secans al minut 3. Els locals han pogut fer bona la mínima distància fins a la segona meitat. Quan s'havien disputat deu minuts des de la represa, Martí rematava de cap i establia l'empat.\nLa igualtat a l'electrònic duraria un quart d'hora, quan el col·legiat ha assenyalat un penal favorable als igualadins. De pas, en l'acció era expulsat Domínguez per doble amonestació. Tot i fallar el llançament, Èric ha aprofitat el refús per marcar l'1-2. Els ànims s'han anat escalfant i a les acaballes del partit, la tensió ha esclatat. Un enfrontament entre alguns membres del conjunt visitant i el públic local, amb invasió inclosa del terreny de joc, ha acabat amb l'expulsió de l'igualadí Edgar i l'amonestació de diversos jugadors i tècnics. A més, segons ha denunciat l'Igualada en un comunicat, la seva expedició va haver de ser escortada pels Mossos per poder marxar de les instal·lacions. Tot i que falta saber quina decisió acaba prenent la FCF, si es confirma el resultat, els de la Costa Daurada se situarien en posició de descens a Segona Catalana. Diumenge vinent, nova cita com a locals, en la visita del Viladecans.\nRuiz, Torres (Bueno, 82'), A. Domínguez, Voces, Sabaté, A. Domínguez, D. Ruiz (Triviño, 72'), Benito, Sardà (Valerio, 59'), Cristian, Roura\nDani, Aleix, Cano, Bara, Peña (Eloi, 45'), Martí (Maliev, 79'), Edgar, Arnau, Èric, Isidre (Güell, 45'), Fran\n1-0 / Voces (3')\n1-1 / Martí (55')\n1-2 / Èric (71')\nGroga als locals A. Domínguez i Rubés Reina i al visitant Dani Gimeno. Vermella al local A. Domínguez i al visitant Edgar Moragas\nPartit corresponent a la jornada 27 del grup 2 de Primera Catalana, disputat a l'Estadi Municipal de Vila-seca\n#FUTBOL #FUTBOLCAT #PRIMERA CATALANA GRUP 2 #PRIMERA CATALANA